Rev. Steve: US Airways Dress Code for Men: No saggy pants, women's lingerie okay.
Posted by Steve Publicover at 9:23 AM Labels: Dress code, lingerie, saggy pants, US Airways Golovkin bobaas in New York | Netwerk24
Deur Michael Green 06 Oktober 2019 15:30
Gennady Golovkin is weer ’n wêreldbokskampioen ná hy Sergiy Derevyanchenko Sondagoggend (SA tyd) in ’n brutale geveg in New York verslaan het.
Gennady Golovkin en Sergiy Derevyanchenko besig om die wit waks uit mekaar te slaan Sondagoggend (SA-tyd) in New York. Foto: AP
Dit het soms gelyk of Golovkin nie meer die totale vegter is wat hy eens was nie. Hy het weliswaar gewys hy kan steeds ’n harde hou verduur. Foto: AP
Golovkin was met punte oor 12 rondes baas om die vakante middelgewigtitels van die Internasionale Boksfederasie en die Internasionale Boksorganisasie syne te maak.
Die puik vegter van Kasakstan het homself egter so byna teen sy teenstander van Oekraïne vasgeloop.
Golovkin het goed begin en Derevyanchenko in die eerste ronde platgeslaan.
In die tweede ronde het Golovkin ’n lelike sny bo Derevyanchenko se regteroog oopgeslaan.
Die bloed het Derevyanchenko na ’n volgende rat laat oorslaan. Van die derde ronde af het hy verwoed ingeklim en Golovkin soms op die agtervoet gekry.
Dit was ’n gewerskaf in Derevyanchenko se hoek om die bloeding uit ’n sny bo sy regteroog te stop. Foto: AP
Hy het Golovkin ’n paar keer met lyfhoue seergemaak, maar teen die einde was dit die meer ervare Golovkin wat met meer houe getref het.
Albei Derevyanchenko se oë was ná die geveg toegeswel. Sy hoekhelpers moet wel krediet kry dat hulle die bloeding van die sny so goed hanteer het.
“Dit was nie maklik nie. Hy is ’n baie taai ou,” het Golovkin van sy teenstander gesê.
Golovkin hoop steeds om weer teen Canelo Alvarez van Mexiko, wat verlede jaar sy titels van die Wêreldboksraad en Wêreldboksvereniging afgeneem het, te boks.
Derevyanchenko sal op sy beurt nie maklik in die toekoms van ’n wêreldtitel weggehou kan word nie. Hy het dit met ’n uitstekende vertoning teen Golovkin bewys.
Met so min te kies tussen die twee vegters is ’n herontmoeting ook nie uitgesluit nie.
Twee beoordelaars het die geveg met 115-112 aan Golovkin toegeken met nog een wat gedink het hy was met 114-113 baas.
Meer oor: Boks | Gennady Golovkin
Dié boksgeveg nie vir sissies nie
4 top-SA boksers swaai appels